**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

Iktatószám: 4973 - 8 /2016.

**Jegyzőkönyv**

**Készült:** Mónosbél Községi Önkormányzat Képviselő-testületének 2016. szeptember 28. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Beszámoló a Bélapátfalvai Közös Önkormányzati Hivatal munkájáról
2. Csatlakozás a Bursa Hungarica Felsőoktatási Ösztöndíjpályázat 2017. évi fordulójához
3. Közterület használatról szóló önkormányzati rendelet módosítása
4. Szociális célú tüzelőanyag vásárlásához kapcsolódó kiegészítő támogatás
5. Háziorvosi feladat ellátási szerződés megkötése
6. Települési önkormányzatok rendkívüli önkormányzati költségvetési támogatása
7. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 26/2016.(IX.28) | A Bélapátfalvai Közös Önkormányzati Hivatal munkájának beszámolója | 2016.09.28. |
| 27/2016.(IX.28) | Bursa Hungarica Felsőoktatási Önkormányzati Ösztöndíjpályázathoz való csatlakozás | 2016.10.03. |
| 28/2016.(IX.28) | Szociális célú tüzelőanyag vásárlásához kapcsolódó kiegészítő támogatás megtárgyalása | 2016.09.30. |
| 29/2016.(IX.28) | Háziorvosi feladat ellátásáról szóló szerződés megkötésének megtárgyalása | 2016.09.30. |
| 30/2016.(IX.28) | Települési önkormányzatok rendkívüli önkormányzati költségvetési támogatására (ennek keretében a rendkívüli szociális támogatásra) vonatkozó pályázat beadásának megtárgyalása | 2016.09.30. |
| 31/2016.(IX.28) | Támogatást megelőlegező hitel visszafizetése | 2017.12.31. |
| 32/2016.(IX.28) | Tanévkezdési támogatás elfogadása | 2016.09.30. |
| 33/2016.(IX.28) | Bojnovszky Jánosné rendkívüli gyermekvédelmi támogatás megállapítása | 2016.09.30. |

|  |  |
| --- | --- |
| ***Rendelet száma*** | ***Tárgya*** |
| 9/2016. (IX.29.) | Közterület használatról szóló önkormányzati rendelet módosításának megtárgyalása |

Mónosbél, 2016. szeptember 28.

 Varga Sándorné Fehér Lászlóné

 polgármester címzetes főjegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2016. szeptember 28. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

 Antal József alpolgármester

 Hajnákné Koós Zsuzsanna

 Kovács Zoltán

 Surányi Józsefné önkormányzati képviselők

**Hivatalból jelen van:** Fehér Lászlóné címzetes főjegyző

Zvara Zsoltné jegyzőkönyvvezető

Varga Sándorné polgármester:

Köszönti a képviselő-testület tagjait és Fehér Lászlóné címzetes főjegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek megtárgyalására.

**NAPIREND**

1. Beszámoló a Bélapátfalvai Közös Önkormányzati Hivatal munkájáról
2. Csatlakozás a Bursa Hungarica Felsőoktatási Ösztöndíjpályázat 2017. évi fordulójához
3. Közterület használatról szóló önkormányzati rendelet módosítása
4. Szociális célú tüzelőanyag vásárlásához kapcsolódó kiegészítő támogatás
5. Háziorvosi feladat ellátási szerződés megkötése
6. Települési önkormányzatok rendkívüli önkormányzati költségvetési támogatása
7. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. **Napirend**

**Beszámoló a Bélapátfalvai Közös Önkormányzati Hivatal munkájáról**

Varga Sándorné polgármester:

A Közös Önkormányzati Hivatal munkájáról szóló beszámolót minden képviselő-testületi tag megkapta. Tájékoztatja a képviselőtestületet, hogy az önkormányzat által beadott pályázatok – Orvosi rendelő felújítása, Belterületi utak, Közművelődési pályázat - sajnos nem nyertek támogatást. Elmondja, hogy az önkormányzat nem adja fel és a következőkben ismét fog e témákban pályázatot benyújtani.

Kéri a képviselő-testület tagjait, hogy szavazzanak a Bélapátfalvai Közös Önkormányzati Hivatalról szóló beszámolóról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**26/2016. (IX.28.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta a Bélapátfalvai Közös Önkormányzati hivatal 2015-2016. I. félévi tevékenységéről szóló beszámolót.

 Határidő: 2016. szeptember 28.

 Felelős: Fehér Lászlóné

 címzetes főjegyző

1. **Napirend**

**Csatlakozás a Bursa Hungarica Felsőoktatási Önkormányzati Ösztöndíjpályázat 2017.évi fordulójához**

Varga Sándorné polgármester:

Minden képviselő-testületi tag megkapta a Bursa Hungarica Felsőoktatási Önkormányzati Ösztöndíjpályázat „A” és „B” típusú pályázati kiírását. Elmondja, hogy az önkormányzat az Emberi Erőforrások Minisztériumával együttműködve az 51/2007. (III.26.) Kormányrendelet alapján 2017. évben is részt vehet a pályázaton, és a pályázat során támogathatja a hátrányos helyzetű, szociálisan rászoruló fiatalok felsőoktatásban való részvételét. Hallgatónként, havonta a tavalyi évhez hasonlóan tanulmányi eredménytől függetlenül, a szociális rászorultság alapján (az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 120%-át, ami jelenleg 34.200 Ft) 3.000 Ft összegben határoznák meg a támogatás összegét.

Kéri a képviselő-testület tagjait, hogy szavazzanak a Bursa Hungarica Felsőoktatási Önkormányzati Ösztöndíjpályázathoz való csatlakozásról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**27/2016 (IX.28.) Képviselő-testületi határozat**

Mónosbél Község Önkormányzat Képviselő-testülete megtárgyalta az önkormányzat „A” és „B” típusú Bursa Hungarica Felsőoktatási Önkormányzati Ösztöndíjpályázat 2017. évi pályázati fordulójában való részvételi szándékát és úgy határozott, hogy Mónosbél Község Önkormányzata az Emberi Erőforrások Minisztériummal együttműködve 2017. évre kiírja az „A” és „B” típusú Bursa Hungarica Felsőoktatási Önkormányzati Ösztöndíjpályázatot a-mellékelt pályázati kiírásoknak megfelelően- szociális rászorultság alapján (az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 120%-át, amely jelenleg 34.200 Ft), tanulmányi eredménytől függetlenül bírálja el.

A támogatás összegét 3000 Ft/hó/hallgató összegben állapítja meg az önkormányzat.

 Határidő: 2016.október 3.

 Felelős: polgármester

1. **Napirend**

**Közterület használatról szóló önkormányzati rendelet módosítása**

Varga Sándorné polgármester:

Elmondja, hogy a közterület filmforgatási célú használatára a 2016. évi LXVII törvénnyel módosított 2004. évi II. törvény tartalmaz előírásokat. A jogszabály változás eredményeként a közterület filmforgatási célú használatának díját, az azzal való rendelkezés jogát, a töredék napra kiszabható díj mértékét, a díj évenkénti emelkedését rögzíti. A jogszabályváltozás indokolja a helyi rendelet módosítását. Kéri a képviselő-testület tagjait, hogy szavazzanak Mónosbél Községi Önkormányzat a közterületek használatáról szóló 10/2007. (V.24.) önkormányzati rendelet módosításáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta **Mónosbél Község Önkormányzat Képviselő-testületének 9/2016.(IX.29.) önkormányzati rendeletét a közterületek használatáról szóló 10/2007. (V.24.) önkormányzati rendelet módosításáról.** (1. melléklet)

1. **NAPIREND**

**Szociális célú tüzelőanyag vásárlásához kapcsolódó kiegészítő támogatás**

Varga Sándorné polgármester:

Elmondja, hogy ebben az évben is lehet a települési önkormányzatoknak szociális célú tüzelőanyag vásárlásához kapcsolódó támogatásra pályázni. Mónosbél Község Önkormányzata legfeljebb 56 m3 tűzifát vagy 168 q barnakőszenet igényelhet. A kapott támogatás tűzifa esetében 995 680 Ft, melyhez az önkormányzatnak 71 120 Ft önerőt, barnakőszén esetében a kapott támogatás 533 400 Ft, melyhez 106 680 Ft önerőt kell vállalni, valamint a szállítási költséget. Tavalyi évhez hasonlóan a tűzifaigénylést javaslom.

Kéri a képviselő-testület tagjait, hogy szavazzanak a szociális célú tűzifavásárláshoz kapcsolódó kiegészítő támogatás igényléséről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**28/2016.(IX. 28.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta, hogy a Belügyminisztérium által meghirdetett a Magyarország 2016.évi központi költségvetéséről szóló 2015. évi C. törvény 1. melléklet IX. Helyi önkormányzatok támogatásai fejezet 18. A helyi önkormányzatok szociális célú tüzelőanyag vásárlásához kapcsolódó kiegészítő támogatás jogcím szerinti „Települési önkormányzatok szociális célú tüzelőanyag vásárlásához kapcsolódó kiegészítő támogatásra” pályázatot nyújt be tűzifavásárlásra, melyhez a szükséges önerőt biztosítja. Mónosbél Községi Önkormányzat a szociális célú tűzifában részesülőtől ellenszolgáltatást nem kér.

Igényelt mennyiség 56 m3 tűzifa, ehhez szükséges önerő 71.120,- Ft.

 Határidő: 2016. szeptember 30.

 Felelős: polgármester

1. **NAPIREND**

**Háziorvosi feladat ellátási szerződés megkötése**

Varga Sándorné polgármester:

Elmondja, hogy Dr. Tóth Éva háziorvos, a Stumpf-MED Bt kültagja azzal a kéréssel fordult a Képviselő-testület felé, hogy Mónosbél község közigazgatási területén felnőtt körzet praxisjogának megvásárlását támogassa és a feladat-ellátási szerződést fogadja el. Kérelmében a praxis működtetése átvételének dátumát 2016. november 01. napjában jelölte meg. A tényleges munkakezdése 2017. május 01. napja lenne, mivel jelenlegi munkahelyén 6 hónapos felmondási időt kell letöltenie, addig helyettesítéssel dr. Strumpf György látná el a körzetet.

Kéri a képviselő-testület tagjait, hogy szavazzanak a Háziorvosi feladat ellátási szerződés megkötéséről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**29/2016.(IX. 28.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és a 2 sz. melléklet szerint elfogadja az Önkormányzat és a STUMPF-MED Egészségügyi és Szolgáltató Betéti társaság (székhelye: 3324 Felsőtárkány, Völgy u. 8., képviseli Dr. Strumpf György) közötti feladat-ellátási szerződést háziorvosi tevékenység vállalkozási formában történő ellátására. A háziorvosi teendőket 2016. november 01. napjától határozatlan időre ellátó háziorvos Dr. Tóth Éva.

A Képviselő-testület felhatalmazza a polgármestert a feladat-ellátási szerződés (2. sz. melléklet) megkötésére.

 Határidő:2016. szeptember 30.

 Felelős: polgármester

1. **NAPIREND**

**Települési önkormányzatok rendkívüli önkormányzati költségvetési támogatása**

Varga Sándorné polgármester:

Elmondja, hogy az Önkormányzat rendkívüli szociális támogatásra pályázhat a szociális igazgatásról és szociális ellátásokról szóló 1993. évi III. törvény 45. §-a szerinti települési támogatások 2016. március 1-jét követő kifizetésekhez. Mivel a településnek 2015. június 30-ig esedékes hiteltörlesztése 6.000.370,- forint, ezért javasolja, hogy az Önkormányzat pályázatát nyújtsa be az előterjesztés szerint.

Kéri a képviselő-testület tagjait, hogy szavazzanak a Települési önkormányzatok rendkívüli önkormányzati költségvetési támogatás pályázatának beadására az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**30/2016.(IX. 28.) sz. Képviselő-testületi határozat**

Mónosbél Községi Önkormányzatának Képviselő – testülete a rendelkezésre álló információk birtokában megtárgyalta és jóváhagyta „Települési önkormányzatok rendkívüli önkormányzati költségvetési támogatására (ennek keretében a rendkívüli szociális támogatásra)” vonatkozó javaslatot és az alábbi döntést hozta:

Mónosbél Községi Önkormányzat Képviselő-testülete úgy döntött, hogy a Magyarország 2016. évi központi költségvetéséről szóló 2015. évi C. törvény 3. melléklet III. 1. pontja alapján rendkívüli önkormányzati költségvetési támogatásra pályázatot nyújt be.

Az igényelt támogatás összege 6 000 370,- Ft.

Ebből

- településüzemeltetési feladatok ellátására 6 000 370,- Ft a támogatási igény.

A képviselő-testület felhatalmazza a polgármestert a pályázat benyújtásához szükséges intézkedések megtételére.

 Határidő: 2016. szeptember 30.

 Felelős: polgármester

Varga Sándorné polgármester:

A LEADER pályázat falumegújítására és – fejlesztésre benyújtott pályázathoz a támogatás összegét még nem kapta meg az Önkormányzat, így a támogatást megelőlegező hitelt legkésőbb 2017. december 31-ig vissza kell fizetni.

Kéri a képviselő-testület tagjait, hogy szavazzanak a hitel visszafizetéséről.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**31/2016.(IX. 28.) sz. Képviselő-testületi határozat**

Mónosbél község önkormányzatának képviselő-testülete úgy döntött, hogy az Európai Mezőgazdasági Vidékfejlesztési Alapból falumegújításra és – fejlesztésre LEADER Helyi akciócsoportok közreműködésével „Szabványos játszótér/Sportpálya és park” elnevezésű pályázathoz az Agria Takarékszövetkezetnél (Bélapátfalva, Május 1. út 2/a. szám) jelenleg fennálló támogatást megelőlegező hitelt az önkormányzat 2017. december 31-ig visszafizeti.

 Határidő: 2016. október 31.

 2017. december 31.

 Felelős: polgármester

1. **NAPIREND**

**Egyéb ügyek, indítványok**

Varga Sándorné polgármester:

Tájékoztatja a képviselő-testületet, hogy a nyugdíjas találkozó 2016. október 18-án ½ 5-kor kerül megrendezésre.

Varga Sándorné polgármester:

Az előző évekhez hasonlóan, 2016. évben is szeretnénk a nappali tagozatos általános-, középiskolás, és felsőoktatási intézményben tanuló gyermekeket támogatni, egységesen 7 ezer Ft-os összeggel Azok az általános iskolás tanulók, akik nem a Bélapátfalvai Általános Iskola tanulói, iskolalátogatási igazolással vehetnék igénybe a támogatást.

Kéri a képviselő-testület tagjait, hogy szavazzanak a tanévkezdési támogatás elfogadásáról a javaslat szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**32/2016. (IX.28.) sz. Képviselő-testületi határozat**

Mónosbél Községi Önkormányzat Képviselő-testülete tanévkezdési támogatást állapít meg a község területén lakóhellyel rendelkező, a nemzeti köznevelésről szóló törvény köznevelési rendszer intézményei közül az általános iskola, gimnázium, szakközépiskola, szakiskola nappali tagozatán tanulók, a nemzeti felsőoktatásról szóló törvény intézményei nappali tagozatos hallgatói részére 7.000 Ft összegben.

 Határidő: 2016. október 31.

 Felelős: polgármester

Varga Sándorné polgármester:

Tájékoztatja a képviselő testületet, hogy megkeresés érkezett a Polgármesteri hivatalhoz, egy Mónosbéli ingatlan tulajdonos részéről Szociális szövetkezet létrehozásával kapcsolatosan. Ezen szövetkezet létrehozását pályázattal kívánja megvalósítani, melyhez az önkormányzat társulása is szükséges. A pályázat beadásának határideje: 2016. szeptember 30. A pályázat kidolgozása az önkormányzat részéről a rövid határidő miatt ebben az évben nem valósítható meg.

Tájékoztatja továbbá a testület tagjait, hogy Murányi Sándor polgárőr parancsnok lemondott tisztségéről, a 2016. szeptember 27-én tartott polgárőr vezetőség választáson új vezetőnek Antal József alpolgármester urat választották meg. Javasolja a polgárőrség új vezetőjének, hogy működési költségeik fedezésére pályázatot nyújtsanak be, mivel számlájuk negatívban van.

Felhívja a testület figyelmét, hogy az orvosi rendelő előtt lévő két fenyőfát ki kellene vágni, mert az ott lévő gázvezetéket veszélyezteti. A vágáshoz szakember megkeresése szükséges.

Az önkormányzat jövő évi feladataiban a temető körbekerítése is szerepel, ezen munkálatok megkezdéséhez már ebben az évben szükséges lépéseket tenni.

A sírhelyek megváltása is rendezésre vár. A tapasztalatok alapján nagyon sokan a Halottak napi ünnep keretében keresik fel elhunyt rokonaik sírhelyét, célszerűnek tartja, hogy a sírhely megváltással kapcsolatos tájékoztatók az ünnepre elkészüljenek. Ezen két témában szükségesnek tartja a testület Szabó József apát úrral való egyeztetését. Javasolja egy soron kívüli testületi ülés megtartását.

Hajnákné Koós Zsuzsanna képviselő:

Lakossági megkeresés érkezett, hogy a Kossuth utca és a Béke utca közötti hídnál a járda javítása szükségessé vált.

Varga Sándorné polgármester:

Még maradt járdalap, azzal a probléma orvosolható.

Surányi Józsefné képviselő:

Lakossági megkeresés érkezett, hogy a Petőfi út 1 szám előtt a közvilágítás nem működik, kérik a hiba bejelentést. Farkas Zoltánné Mónosbéli lakos kéréssel fordul a testülethez, hogy a Petőfi út 4 szám elé lehetne-e közvilágítást tenni.

Varga Sándorné polgármester:

A közvilágítás hiányosságát az áramszolgáltató felé bejelenti, utánanéz az új közvilágítási eszköz felszerelésének.

Mónosbél Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 46. § (2) bekezdés a.) pontja alapján a továbbiakban zárt ülést tart, mivel önkormányzati hatósági ügyet tárgyal.

k.m.f.

 Varga Sándorné Fehér Lászlóné

 polgármester címzetes főjegyző